Vi har netop tilbragt to dejlige ferieuger i skønne Villa Hybla, og ønsker at sige tak til Sofia for hendes store gæstfrihed. Vi blev modtaget med frugt og vin ved ankomsten, og sidenhen beværtet med såvel pizza som lækre sicilianske specialiteter. Villa Hybla er et skønt, personligt og utroligt charmerende sted i Avola i den sydøstlige del af Sicilien. Der er en fantastisk have med skyggefulde terrasser, solsenge og hængekøjer, - og mulighed for total afslapning. Villa Hybla ligger tæt på en dejlig sandstrand med krystalklart vand. Tak Sofia for parasoller og badelagner til hele familien! Villaen er desuden centralt placeret i forhold til mange skønne udflugtsmuligheder, som bl.a. Vendicari Nature Reserve med den lækre Calamosche strand, samt barokbyerne Siracusa/Ortigia, Noto og Modica. Der er heller ikke langt til den hyggelige fiskerby Marzamemi med udsøgte restauranter. Et besøg på toppen af Etna og en tur til Cavagrande del Cassibile bør også stå øverst på listen over seværdigheder. Vi kan varmt anbefale en ferie i Villa Hybla. Sofia er den sødeste og mest betænksomme vært man kan ønske sig. Vi glæder os til at smage Moscato di Noto likøren:) Fra hjertet tak, Ulla og familie.